Í Suðurnesjabæ hefur staðið yfir listaviðburðurinn „ Ferskir vindar ‟ og ber yfirskriftina „ at the edge of the world ‟ eða við jaðar heimsins þar sem 45 listamenn frá 18 löndum bæði vinna og sýna fjölbreytt listaverk . Listakonan Amber Nunn Khan sem kemur frá Hawaí sótti m.a. innblástur í verk sitt í jólatré sem nemendur í 3. bekk höfðu málað í glugga kennslustofu sinnar og er listaverkið staðsett á milli tónlistarskólans og bókasafns . Hún heimsótti nemendur og ræddi við þau og útskýrði fyrir þeim ferlið og efnisval verksins á mjög myndrænan hátt og voru nemendur mjög áhugasamir og spurðu spurninga . Mynd fengin að láni hjá Jóni Norðfjörð Hér fyrir neðan er ýtarlegri upplýsingar á viðburðinn sem stendur til 12. janúar .